Legislatívne uznesenie Európskeho parlamentu o návrhu nariadenia Rady, ktorým sa ukladajú určité osobitné obmedzujúce opatrenia namierené proti určitým osobám, ktoré bránia mierovému procesu a porušujú medzinárodné právo v konflikte v oblasti Darfúru v Sudáne (KOM(2005)0180 - C6-0138/2005 - 2005/0068(CNS))



Úradný vestník 133 E , 08/06/2006 S. 0096 - 0099



P6_TA(2005)0250 Osobitné obmedzujúce opatrenia proti určitým osobám (Sudán) * Legislatívne uznesenie Európskeho parlamentu o návrhu nariadenia Rady, ktorým sa ukladajú určité osobitné obmedzujúce opatrenia namierené proti určitým osobám, ktoré bránia mierovému procesu a porušujú medzinárodné právo v konflikte v oblasti Darfúru v Sudáne (KOM(2005)0180 — C6-0138/2005 — 2005/0068(CNS)) (Konzultačný postup) Európsky parlament, - so zreteľom na návrh Komisie predložený Rade (KOM(2005)0180) [1], - so zreteľom na text Rady (8910/2005), - so zreteľom na spoločnú pozíciu Rady 2005/411/SZBP [2], - so zreteľom na články 60 a 301 Zmluvy o ES, - so zreteľom na článok 308 Zmluvy o ES, v súlade s ktorým Rada konzultovala s Parlamentom (C6-0138/2005), - so zreteľom na článok 51 rokovacieho poriadku, - so zreteľom na správu Výboru pre občianske slobody, spravodlivosť a vnútorné veci a stanovisko Výboru pre rozvoj (A6-0186/2005), 1. schvaľuje zmenené a doplnené znenie návrhu Komisie; 2. vyzýva Komisiu, aby zodpovedajúco zmenila svoj návrh, v súlade s článkom 250 ods. 2 Zmluvy o ES; 3. vyzýva Radu, aby informovala Parlament, ak má v úmysle odchýliť sa od textu schváleného Parlamentom; 4. žiada Radu o opätovnú konzultáciu s Parlamentom, ak má v úmysle podstatne zmeniť návrh Komisie; 5. poveruje svojho predsedu, aby túto pozíciu postúpil Rade a Komisii. TEXT NAVRHNUTÝ KOMISIOU | POZMEŇUJÚCE A DOPLŇUJÚCE NÁVRHY PARLAMENTU | Pozmeňujúci a doplňujúci návrh 1 Úvodné ustanovenie 2a (nové) | so zreteľom na správu Medzinárodnej vyšetrovacej komisie o Darfúre (vyhotovenej v súlade s rezolúciou Bezpečnostnej rady OSN 1564(2004) z 18. septembra 2004), | Pozmeňujúci a doplňujúci návrh 2 Odôvodnenie 2 (2) Spoločná pozícia 2005/XXX/SZBP stanovuje okrem iného zmrazenie finančných prostriedkov a ekonomických zdrojov osôb, ktoré príslušný sankčný výbor OSN určí za osoby, ktoré bránia mierovému procesu a predstavujú ohrozenie stability v Darfúre a jeho oblasti, ktoré porušujú medzinárodné právo alebo ľudské práva, alebo páchajú iné ukrutnosti, porušujú zbrojné embargo alebo nesú zodpovednosť za niektoré útočné vojenské lety. Tieto opatrenia spadajú do rozsahu pôsobnosti zmluvy, a preto, aby sa zabránilo narušeniu hospodárskej súťaže, treba na ich vykonanie, pokiaľ ide o Spoločenstvo, opatrenia Spoločenstva. | (2) Spoločná pozícia 2005/411/SZBP stanovuje okrem iného zmrazenie finančných prostriedkov a ekonomických zdrojov osôb, ktoré príslušný sankčný výbor OSN určí za osoby, ktoré bránia mierovému procesu a predstavujú ohrozenie stability v Darfúre a jeho oblasti, ktoré porušujú medzinárodné právo alebo ľudské práva, alebo páchajú iné ukrutnosti, porušujú zbrojné embargo alebo nesú zodpovednosť za niektoré útočné vojenské lety. Tieto opatrenia, ktorých účinnosť a reálny vplyv v oblasti na ukončenie hromadného porušovania ľudských práv by sa mali hodnotiť prostredníctvom mechanizmov, ktoré sa vymedzia, spadajú do rozsahu pôsobnosti zmluvy, a preto, aby sa zabránilo narušeniu hospodárskej súťaže, treba na ich vykonanie, pokiaľ ide o Spoločenstvo, opatrenia Spoločenstva. | Pozmeňujúci a doplňujúci návrh 3 Odôvodnenie 3a (nové) | (3a) V rámci uplatňovania opatrení stanovených v rezolúcii Bezpečnostnej rady OSN 1591(2005) by Spoločenstvo malo zabezpečiť, že tieto opatrenia sú koordinované s existujúcimi postupmi v súlade s Dohodou o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanou 23. júna 2000 [3] v Cotonou, najmä s jej článkami 8 a 96. | Pozmeňujúci a doplňujúci návrh 4 Článok 3b (nové) | (3b) Opatrenia stanovené v tomto nariadení sa nedotýkajú prijímania iných opatrení, zameraných na uplatňovanie Dohody o prímerí, ktorá bola podpísaná v N'djamene 8. apríla 2004, ani povinnosti stíhať a viesť súdne konania, v súlade s ustanoveniami medzinárodných dohovorov o ochrane ľudských práv, osoby podozrivé zo závažného porušovania ľudských práv a medzinárodného humanitárneho práva, a ani pokračovania vo vyšetrovaní zločinov, ku ktorým došlo v Darfúre, prokurátorom Medzinárodného trestného súdu, na základe ad hoc poverenia súdu Bezpečnostnou radou OSN, tak ako to vyplýva z rezolúcie 1593(2005). | Pozmeňujúci a doplňujúci návrh 5 Článok 2 odsek 1 1. Zmrazujú sa všetky finančné prostriedky a ekonomické zdroje, ktoré vlastnia alebo majú v držbe fyzické alebo právnické osoby, subjekty alebo orgány uvedené v prílohe I. | 1. Zmrazujú sa všetky finančné prostriedky a ekonomické zdroje, ktoré vlastnia alebo majú v držbe fyzické alebo právnické osoby, subjekty alebo orgány uvedené v zozname vypracovanom Komisiou v súlade s článkom 10. | Pozmeňujúci a doplňujúci návrh 6 Článok 2 odsek 2 2. Žiadne finančné prostriedky ani ekonomické zdroje nesmú byť, priamo ani nepriamo, poskytnuté fyzickým ani právnickým osobám alebo subjektom uvedeným v prílohe I, alebo v ich prospech. | 2. Žiadne finančné prostriedky ani ekonomické zdroje nesmú byť, priamo ani nepriamo, poskytnuté fyzickým ani právnickým osobám alebo subjektom uvedeným v zozname vypracovanom Komisiou v súlade s článkom 10, alebo v ich prospech. | Pozmeňujúci a doplňujúci návrh 7 Článok 4 písm. c) c)zadržiavacie právo alebo rozhodnutie nie je v prospech osoby, subjektu alebo orgánu, ktoré sú uvedené v prílohe I; | c)zadržiavacie právo alebo rozhodnutie nie je v prospech osoby, subjektu alebo orgánu, ktoré sú uvedené v zozname vypracovanom Komisiou v súlade s článkom 10; | Pozmeňujúci a doplňujúci návrh 8 Článok 7 odsek 3 3. Každá informácia poskytnutá alebo získaná v súlade s odsekmi 1 a 2 sa použije len na účely, na ktoré bola poskytnutá alebo získaná. | 3. Každá informácia poskytnutá alebo získaná v súlade s odsekmi 1 a 2 sa použije len na účely, na ktoré bola poskytnutá alebo získaná. Použije sa výlučne na obdobie potrebné na zmrazenie finančných prostriedkov a ekonomických zdrojov a vzťahujú sa na ňu pravidlá o ochrane údajov. | Pozmeňujúci a doplňujúci návrh 9 Článok 8a (nový) | Článok 8 a Fyzickým a právnickým osobám, subjektom a orgánom, ktorých finančné prostriedky a ekonomické zdroje boli neoprávnene zmrazené, bude vyplatená suma zodpovedajúca povahe a rozsahu neoprávnene spôsobenej škody. | Pozmeňujúci a doplňujúci návrh 10 Článok 10 ods. 1 1. Komisia je splnomocnená: a)meniť a dopĺňať prílohu I na základe rozhodnutí Bezpečnostnej rady OSN alebo Sankčného výboru; ab)meniť a dopĺňať prílohu II na základe informácií poskytnutých členskými štátmi. | 1. Komisia je splnomocnená, po konzultácii s Európskym parlamentom: a)na základe rozhodnutí Bezpečnostnej rady OSN alebo Sankčného výboru vypracovať a meniť a dopĺňať zoznam fyzických alebo právnických osôb, subjektov alebo orgánov uvedených v článku 2, ktorých finančné prostriedky a ekonomické zdroje sa majú zmraziť a opraviť tento zoznam v prípade preukázanej chyby; ab)meniť a dopĺňať túto prílohu na základe informácií poskytnutých členskými štátmi.O vypracovaní a zmenách zoznamu uvedeného v písm. a) Komisia vopred dôverne informuje Výbor Európskeho parlamentu pre občianske slobody, spravodlivosť a vnútorné veci a jeho Výbor pre rozvoj. | Pozmeňujúci a doplňujúci návrh 11 Príloha I | Táto príloha sa vypúšťa. | [1] Zatiaľ neuverejnené v úradnom vestníku. [2] Ú. v. EÚ L 139, 2.6.2005, s. 25. [3] Ú. v. EÚ L 317, 15.12.2000, s. 3. --------------------------------------------------